เทศบาลตำบลโกสุมพิสัย

โกสุมพิสัย เป็นองค์กรปกครองส่วนท้องถิ่นประเภทเทศบาลตำบลที่ครอบคลุมพื้นที่หมู่ 1–3, 11–13, 22–23 และบางส่วนของหมู่ที่ 10, 24 ของตำบลหัวขวาง อำเภอโกสุมพิสัย จังหวัดมหาสารคาม กระทรวงมหาดไทยประกาศแยกพื้นที่หมู่ 1 บ้านคุ้มกลาง หมู่ 3 บ้านคุ้มใต้ หมู่ 7 บ้านคุ้มสังข์ (ในขณะนั้น) ขึ้นเป็น สุขาภิบาลหัวขวาง วันที่ 30 พฤษภาคม พ.ศ. 2499 ในวันที่ 30 พฤษภาคม พ.ศ. 2499 

ปี พ.ศ. 2523 กระทรวงมหาดไทยเปลี่ยนแปลงแนวเขตสุขาภิบาลหัวขวาง วันที่ 29 กรกฎาคม พ.ศ. 2523 ทำให้สุขาภิบาลหัวขวางประกอบด้วยหมู่บ้าน ได้แก่ หมู่ที่ 1,13 บ้านคุ้มกลาง หมู่ที่ 2,11 บ้านคุ้มได้ หมู่ที่ 3,10,12 บ้านคุ้มสังข์ ทำให้มีเขตพื้นที่ 5.55 ตารางกิโลเมตร และสุขาภิบาลหัวขวางได้เปลี่ยนฐานะเป็น เทศบาลตำบลหัวขวาง ในปี พ.ศ. 2542 วันที่ 24 กุมภาพันธ์ พ.ศ. 2542

ปี พ.ศ. 2556 ประชาชนในเขตเทศบาลตำบลหัวขวางมีเจตนารมณ์ขอเปลี่ยนชื่อเทศบาล เพื่อให้ตรงกับท้องที่ตั้งในความเป็นจริง เนื่องจากชื่อ "หัวขวาง" ตั้งตามชื่อตำบลเมื่อแรกตั้งสุขาภิบาล อนึ่งชื่อ "โกสุมพิสัย" เป็นชื่อท้องที่อำเภอโกสุมพิสัย ทั้งเป็นชื่อของศูนย์ราชการ เช่น ที่ว่าการอำเภอโกสุมพิสัย สถานีตำรวจภูธรโกสุมพิสัย โรงพยาบาลโกสุมพิสัย ที่ทำการไปรษณีย์โกสุมพิสัย เป็นชื่อที่ประชาชนเรียกกันโดยทั่วไปว่า "โกสุมพิสัย" จึงเปลี่ยนชื่อเทศบาลตำบลหัวขวาง เป็น เทศบาลตำบลโกสุมพิสัย วันที่ 25 กรกฎาคม พ.ศ. 2556

ปี พ.ศ. 2563 เทศบาลตำบลโกสุมพิสัยมีการเปลี่ยนแปลงเขตพื้นที่ โดยรับพื้นที่บางส่วนของหมู่ 10,13,23 ขององค์การบริหารส่วนตำบลหัวขวาง วันที่ 16 กันยายน พ.ศ. 2563 เข้ามาในเขตเทศบาลตำบลโกสุมพิสัย วันที่ 16 กันยายน พ.ศ. 2563 เดิมมีเขตพื้นที่ 5.55 ตารางกิโลเมตร ประชากร 8,984 คน และ 4,064 ครัวเรือนประชากรรายตำบลในประเทศไทย ณ วันที่ 31 ธันวาคม พ.ศ. 2562 (เขตท้องถิ่นเทศบาลตำบลโกสุมพิสัย อำเภอโกสุมพิสัย จังหวัดมหาสารคาม) สืบค้นเมื่อวันที่ 15 มีนาคม พ.ศ. 2567 เมื่อรับพื้นที่ขององค์การบริหารส่วนตำบลหัวขวาง ทำให้มีเขตพื้นที่ 6.54 ตารางกิโลเมตร ประชากร 9,226 คน และ 4,204 ครัวเรือนประชากรรายตำบลในประเทศไทย ณ วันที่ 31 ธันวาคม พ.ศ. 2563 (เขตท้องถิ่นเทศบาลตำบลโกสุมพิสัย อำเภอโกสุมพิสัย จังหวัดมหาสารคาม) สืบค้นเมื่อวันที่ 15 มีนาคม พ.ศ. 2567 

 อ้างอิง 

โกสุมพิสัย
หมวดหมู่:อำเภอโกสุมพิสัย